Z A P I S N I K
11. sjednice Vijeća Mjesnog odbora Donja Dubrava
održane 19. travnja 2022.
u objektu Mjesne samouprave Donja Dubrava, Vrpoljska 10,
s početkom u 19,00 sati


NAZOČNI ČLANOVI VIJEĆA: : Hrvoje Sekušak, Nikola Glasnović, Vladimir Matić, Gordana Marković, Dorotea Šafranić Marija Margetić i Igor Salopek.

NENAZOČNI ČLANOVI VIJEĆA: -

OSTALI NAZOČNI: -
Predsjedava Hrvoje Sekušak, predsjednik Vijeća.

Zapisnik vodi Dorotea Šafranić


	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst zapisnika 10. sjednice Vijeća, održane 16. ožujka 2022, bez izmjena.


Na prijedlog predsjednika Vijeće jednoglasno utvrđuje 

D N E V N I   R E D:


1. Prijedlog zaključka o zahtjevu za postavljanje novih spremnika za otpad na području Mjesnog odbora Donja Dubrava;
1. Prijedlog zaključka o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene – donošenje zaključka 
1. Aktualna komunalna problematika;
1. Dežurstvo u objektu mjesne samouprave – donošenje zaključka
1. Pitanja, prijedlozi i obavijesti;












Ad 1. 
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

Z A K L J U Č A K
o Nacrtu prijedloga Odluke o izmjenama i dopunama Odluke o komunalnom redu

1. Vijeće Mjesnog odbora Donja Dubrava razmotrilo je Nacrt prijedloga Odluke o izmjenama i dopunama Odluke o komunalnom redu, te na isti nema primjedbi i prijedloga.

1. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 2. 
Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

Z A K L J U Č A K
o Nacrtu prijedloga Odluke o izmjenama i dopunama Odluke o davanju u zakup i na drugo korištenje površina javne namjene

1. Vijeće Mjesnog odbora Donja Dubrava razmotrilo je, Nacrt prijedloga Odluke o izmjenama i dopunama Odluke davanju u zakup i na drugo korištenje površina javne namjene te na isti nema primjedbi i prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje

Ad 3.
a)
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Predlaže da navedeni zahtjev razmotri Vijeće Gradske četvrti, te da ga proslijedi nadležnom Gradskom uredu koji je nadležan za izvršenje ovog zahtjeva, te Vijeće jednoglasno donosi

ZAKLJUČAK
o zahtjevu za postavom
bukobrana na spoju Ulice kneza Branimira
i Gračačke ulice

1. Razmotren je zahtjev gđe Ane Nenadić za postavom bukobrana na spoju ulice kneza Branimira i Gračačke ulice.
1. Vijeće predlaže da se razmotreni zahtjev proslijedi nadležnom Gradskom uredu koji će utvrditi opravdanost zahtjeva i postupiti po traženom.
1. Ovaj zaključak dostavlja se Vijeću Gradske četvrti na daljnje postupanje.

b)
Član Vijeća mjesnog  odbora Nikola Glasnović predlaže redovitije čišćenje šahtova na području Mjesnog odbora Donja Dubrava, te traži da se navedeni zaključak proslijedi nadležnom Gradskom uredu koji će postupiti  po traženom.

Bez rasprave, Vijeće jednoglasno donosi 

Z A K L J U Č A K
o redovitijem čišćenju šahtova 
na području Mjesnog odbora Donja Dubrava

1. Član Vijeća Nikola Glasnović predlaže da se češće čiste šahtovi na području mjesnog odbora, jer su puni raznog smeća, te dolazi do začepljenja i ne protočnosti rada šahtova.
1. Vijeće Mjesnog odbora Donja Dubrava smatra zahtjev opravdanim, te predlaže da nadležni ured postupi po traženom.
1. Ovaj zaključak prosljeđuje se Vijeću Gradske četvrti Donja Dubrava na daljnje postupanje.

c)
Član Vijeća mjesnog  odbora Nikola Glasnović predlaže postavljanje stupića na nogostupu ispred objekta „MLINAR“ i restorana  „MRAK“, jer se na navedenim lokacijama nepropisno parkiraju kamioni čime dolazi do nepreglednosti sudionika u prometu koji prolaze navedenom lokacijom , te Vijeće jednoglasno donosi  

Z A K L J U Č A K
o prijedlogu za postavljanje stupića
na nogostup u Štefanovečkom zavoju

1. Član Vijeća Nikola Glasnović predlaže da se ispred objekta pekarnice „MLINAR“ i restorana „MRAK“ postave stupići s obzirom da se ispred navedenih objekata na nogostup  učestalo parkiraju kamioni.
2. Vijeće Mjesnog odbora Donja Dubrava smatra zahtjev opravdanim.
3. Ovaj zaključak prosljeđuje se Vijeću Gradske četvrti Donja Dubrava na daljnje postupanje.

d) 
Na prijedlog stanara ulice Banatske i Bačke traži se da se Gradsko zemljište redovitije održćava, te je Vijeće suglasno i jednoglasno donosi 

 ZAKLJUČAK
o zahtjevu građana za čišćenjem i održavanjem
zapuštene parcele između Banatske i Bačke ulice

1. Vijeće je razmotrilo zahtjev građana, te predlaže da je potrebno čišćenje i održavanje zemljišta k.č. 6603, 6604 i 6605, k.o. Dubrava koje je u vlasništvu Grada, a koje se redovito ne održava. 
2. Vijeće traži da se navedena parcela redovito održava.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

e)
Na prijedlog članova Vijeća traži se da vraćanje nogometnog gola na igralište, jer su golovi za nogomet trenutno rastavljeni. 
Vijeće jednoglasno donosi

ZAKLJUČAK
o zahtjevu za vraćanje nogometnog gola 
na nogometno igralište na spoju Štefanovečke ulice 
i ulice kneza Branimira

1. Vijeće predlaže vraćanje postojećeg rastavljenog gola za nogomet na nogometno igralište na spoju Štefanovečke ceste i ulice kneza Branimira. 
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 4

Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

Z A K L J U Č A K
o dežurstvu članova Vijeća  u objektu mjesne samouprave Donja Dubrava

	Članovi Vijeća Mjesnog odbora Donja Dubrava dežurat će svake srijede od 18.00 do 20.00 sati u objektu mjesne samouprave Donja Dubrava, Vrpoljska 10, prema rasporedu.


Ad 5.Pitanja prijedlozi i obavijesti
Vijeće je primilo na znanje dopis Vijeća Gradske četvrti kojim traže postavljanje prometnog znaka obaveznog zaustavljanja u Štefanovečkoj cesti kod sp9oja s Kanarinskom ulicom koje je Vijeće uputilo nadležnom Gradsko m uredu.
Budući da se nitko nije javio za riječ predsjednica zatvara točku dnevnog reda i zaključuje 
sjednicu. Dovršeno u 19.30 sati.

Zagreb, 19. travnja 2022.

Zapisnik sastavila: 							        Predsjednik
Dorotea Šafranić       					                     Vijeća Mjesnog odbora
                                     						     Donja Dubrava
                                                                                                	     Hrvoje Sekušak                                   
								



